Medumo ežeras
Medumo ežeras (latv. Meduma ezers) – ežeras pietryčių Latvijoje, Aukštutinės Dauguvos savivaldybėje, 14 km į pietvakarius nuo Daugpilio, prie vakarinio Medumo gyvenvietės pakraščio. Gylis iki 25,2 m. Kranto linija labai vingiuota. Yra keletas didelių įlankų. Ežeras pratakus, priklauso Dauguvos baseinui. Krantai žemi, pietuose ir vakaruose apaugę mišku, vietomis supelkėję. Yra 4 salos.